作者:劉長卿
標題:從軍六首
內容:回看虜騎合，城下漢兵稀。白刃兩相向，黃雲愁不飛。手中無尺鐵，徒欲突重圍。目極雁門道，青青邊草春。一身事徵戰，匹馬同苦辛。末路成白首，功歸天下人。倚劍白日暮，望鄉登戍樓。北風吹羌笛，此夜關山愁。回首不無意，滹河空自流。黃沙一萬裡，白首無人憐。報國劍已折，歸鄉身幸全。單於古臺下，邊色寒蒼然。落日更蕭條，北風動枯草。將軍追虜騎，夜失陰山道。戰敗仍樹勳，韓彭但空老。草枯秋塞上，望見漁陽郭。胡馬嘶一聲，漢兵淚雙落。誰為吮瘡者，此事今人薄。